— Даследаванне гісторыі сельсавета на аснове мікратапонімаў стала адным з крокаў, якія робяць у навуку ўдзельнікі школьнага клуба “Юны даследчык”. Акрамя таго, юныя філолагі-краязнаўцы даследуюць паходжанне назваў раслін у гаворцы жыхароў Жырмун і наваколля, паходжанне прозвішчаў жыхароў нашай мясцовасці, утварэнне назваў рэк, культавых каталіцкіх і праваслаўных збудаванняў вобласці. Вынікі нашых работ ужо на працягу пяці гадоў адзначаюцца навукоўцамі, членамі журы рэспубліканскіх конкурсаў і канферэнцый даследчага характару. Работа з тапанімічным і лінгвакраязнаўчым матэрыялам аказвае вялікае пазнавальна-выхаваўчае ўздзеянне на вучняў. Вынікамі даследаванняў мы дзелімся з чытачамі раённай газеты і радыё, расказваем пра паходжанне знаёмых з дзяцінства назваў, — паведаміла Валянціна Чаславаўна.